stanford-oval/wikipedia huggingface dataset:
สเตฟาโนส ซิทซีปัส
การเล่นอาชีพ > 2024: แชมป์มงเต-การ์โลสมัยที่ 3 และลงแข่งขันโอลิมปิกฤดูร้อน

ซิทซีปัสพักฟื้นจากการบาดเจ็บ และกลับมาลงแข่งขันในคอร์ตดิน เขาคว้าแชมป์มาสเตอร์ 1000 รายการที่ 3 ซึ่งก็เป็นแชมป์มาสเตอร์ที่มงเต-การ์โลสมัยที่ 3 เขาเอาชนะคาชานอฟในรอบก่อนรองชนะเลิศ ตามด้วยการเอาชนะซินเนอร์ และชนะคัสเปอร์ รืด ในรอบชิงชนะเลิศ แต่เขาแพ้รืดในรอบชิงชนะเลิศรายการต่อมาที่บาร์เซโลนา เขาแพ้จอกอวิชในรอบก่อนรองชนะเลิศ โอลิมปิกฤดูร้อน 2024 แต่เขายังกลายเป็นผู้เล่นชาวกรีกคนแรกที่เข้าถึงรอบนี้ในโอลิมปิก นับตั้งแต่ ค.ศ. 1988 เขาไม่ประสบความสำเร็จในรายการแกรนด์สแลมทุกรายการในปีนี้ เขาลงแข่งขันมาสเตอร์ 1000 ในช่วงปลายปีที่เซี่ยงไฮ้และตกรอบ และลงแข่งขันที่ปารีสในปลายเดือนตุลาคม
การเล่นอาชีพ > 2025:

ซิทซีปัสตกรอบแรกในออสเตรเลียนโอเพนจากการแพ้ อเล็กซ์ มิเชลเซน ชาวอเมริกัน ตามด้วยการตกรอบก่อนรองชนะเลิศที่รอตเทอร์ดาม เขากลับมาคว้าแชมป์ที่ดูไบโดยเอาชนะอาลียาซีมในรอบชิงชนะเลิศสองเซตรวด
รูปแบบการเล่น

ซิทซีปัสถือเป็นผู้เล่นชายที่มีกราวน์สโตรกหนักหน่วงคนหนึ่ง เขาเคลื่อนที่ได้อย่างว่องไวในขณะที่ตนเองเป็นฝ่ายบุก จุดเด่นคือการตีลูกแบ็คแฮนด์มือเดียวที่หนักหน่วงและท่วงท่าทีที่สวยงาม นอกจากนี้ เขายังยิงลูกโฟร์แฮนด์ได้อย่างหนักหน่วง และมีความสามารถในการตีลงเส้นเพื่อให้คู่แข่งเสียจังหวะ อย่างไรก็ตาม จากรูปแบบการเล่นที่ค่อนข้างผลีผลาม และไม่ค่อยอดทนในการทำคะแนนที่ยืดเยื้อ ส่งผลให้เขาเป็นฝ่ายเสียแต้มสำคัญในหลายครั้ง แม้จะเป็นฝ่ายกุมความได้เปรียบ ตัวอย่างเช่น การแพ้รอบชิงชนะเลิศแกรนด์สแลมเฟรนช์โอเพน ค.ศ. 2019 ต่อนอวาก จอกอวิช แม้เขาจะเอาชนะไปก่อนในสองเซตแรก แม้เขาจะชนะการแข่งขันหลายรายการในคอร์ตดิน แต่ซิทซีปัสชอบการเล่นคอร์ตหญ้ามากที่สุด โดยมีวิมเบิลดันเป็นการแข่งขันที่ชื่นชอบ อย่างไรก็ตาม เขายอมรับว่าตนเองทำผลงานได้ดีที่สุดบนคอร์ตดิน และรู้สึกมั่นใจทุกครั้งที่ลงเล่นบนพื้นคอร์ตนี้ เขายังลงเล่นได้ดีบนฮาร์ตคอร์ต จากการเข้าชิงชนะเลิศออสเตรเลียนโอเพน และรายการมาสเตอร์ 1000 ที่แคนาดา และสหรัฐ
คู่แข่งสำคัญ > ดานีอิล เมดเวเดฟ

ซิทซีปัสและเมดเวเดฟได้รับการยกย่องให้เป็นสองนักเทนนิสที่เก่งที่สุดในรุ่น ทั้งคู่พบกัน 13 ครั้งโดยซิทซีปัสมีสถิติที่เป็นรองที่ 4–9 โดยแพ้ในการพบกัน 5 ครั้งแรก แต่ซิทซีปัสเอาชนะได้ใน 4 ครั้งจาก 8 ครั้งถัดมา
คู่แข่งสำคัญ > นอวาก จอกอวิช

จอกอวิชเป็นหนึ่งในผู้เล่นที่เอาชนะซิทซีปัสในการแข่งขันสำคัญมากที่สุด เขาแพ้จอกอวิชในรอบชิงชนะเลิศแกรนด์สแลมเฟรนช์โอเพน และ ออสเตรเลียนโอเพน ซิทซีปัสมีสถิติที่เป็นรองอย่างมากจากการพบกัน 12 ครั้ง (2–10) แม้เขาจะเอาชนะได้ 2 จาก 3 ครั้งแรกที่พบกัน แต่เขาไม่สามารถเอาชนะจอกอวิชได้เลยนับตั้งแต่ ค.ศ. 2019 เป็นต้นมา โดยเป็นการแพ้ติดต่อกันถึง 11 ครั้ง รวมทั้งรอบชิงชนะเลิศทั้ง 6 รายการในช่วง 5 ปีหลังสุด
คู่แข่งสำคัญ > อเล็คซันเดอร์ ซเฟเร็ฟ

ซิทซีปัสพบซเฟเร็ฟรวม 15 ครั้ง ซิทซีปัสมีสถิติที่เหนือกว่า (10–5) ซิทซีปัสเอาชนะไปได้ 3 จาก 5 ครั้งในนัดที่ต้องแข่งขันกัน 3 เซต แต่ซเฟเร็ฟเอาชนะในการแข่งครั้งสำคัญ เช่น รอบรองชนะเลิศมาสเตอร์ 1000 ที่ซินซินแนติ ค.ศ. 2021 6–4, 3–6, 7–6(7–4) ซึ่งได้รับการจัดอันดับเป็น 1 ใน 7 การแข่งขันยอดเยี่ยมประจำปี 2021 ซิทซีปัสเอาชนะได้ในรอบรองชนะเลิศเฟรนช์โอเพน  6–3, 6–3, 4–6, 4–6, 6–3
ชีวิตส่วนตัว

นอกเหนือจากภาษากรีก ซิทซีปัสสามารถสื่อสารภาษาอังกฤษ และรัสเซียได้ เขาชอบกีฬาฟุตบอลโดยสนับสนุนสโมสรอาเอกเอเธนส์ เขามีงานอดิเรกคือวิดีโอบล็อก และมีช่องยูทูบของตนเอง มีเนื้อหาเกี่ยวกับการท่องเที่ยว เขาคบหากับ เปาลา บาโดซา นักเทนนิสหญิงชาวสเปนระหว่าง ค.ศ. 2023–2024 และกลับมาคบหากันอีกครั้งหลังจากเลิกรากันไปสามสัปดาห์ เขากล่าวว่าครอบครัวของเขาเป็นผู้อยู่เบื้องหลังในการสนับสนุนให้เขาประสบความสำเร็จในการเล่นเทนนิส เขาเคยเกือบจะเสียชีวิตจากการจมน้ำในขณะว่ายน้ำในทะเลในช่วงวันหยุด หลังจากกระแสน้ำพัดตัวเขาออกจากฝั่ง บิดาของเขาสังเกตเห็นสิ่งที่เกิดขึ้น และช่วยชีวิตเขาได้
สถิติการแข่งขัน > แกรนด์สแลม

ชิงชนะเลิศ 2 ครั้ง (รองแชมป์ 2 สมัย)
| ผลลัพธ์ | ปี | รายการ | พื้นสนาม | คู่แข่ง | ผลการแข่งขัน |
| --- | --- | --- | --- | --- | --- |
| รองชนะเลิศ | 2021 | เฟรนช์โอเพน | ดิน |  นอวาก จอกอวิช | 7–6(8–6), 6–2, 3–6, 2–6, 4–6 |
| รองชนะเลิศ | 2023 | ออสเตรเลียนโอเพน | คอนกรีต |  นอวาก จอกอวิช | 3–6, 6–7(4–7), 6–7(5–7) |
สถิติการแข่งขัน > เอทีพี ไฟนอล

ชิงชนะเลิศ 1 ครั้ง (แชมป์ 1 สมัย)
| ผลลัพธ์ | ปี | รายการ | พื้นสนาม | คู่แข่ง | ผลการแข่งขัน |
| --- | --- | --- | --- | --- | --- |
| ชนะเลิศ | 2019 | ATP Finals, ลอนดอน | คอนกรีต (ในร่ม) |  ด็อมมินิค ทีม | 6–7(6–8), 6–2, 7–6(7–4) |
สถิติการแข่งขัน > เอทีพี มาสเตอร์ 1000

ชิงชนะเลิศ 7 ครั้ง (แชมป์ 3 สมัย)
| ผลลัพธ์ | ปี | รายการ | พื้นสนาม | คู่แข่ง | ผลการแข่งขัน |
| --- | --- | --- | --- | --- | --- |
| รองชนะเลิศ | 2018 | โทรอนโต | คอนกรีต |  ราฟาเอล นาดัล | 2–6, 6–7(4–7) |
| รองชนะเลิศ | 2019 | มาดริด | ดิน |  นอวาก จอกอวิช | 3–6, 4–6 |
| ชนะเลิศ | 2021 | มงเต-การ์โล | ดิน |  อังเดรย์ ลูเบลฟ | 6–3, 6–3 |
| ชนะเลิศ | 2022 | มงเต-การ์โล (2) | ดิน |  อาเลฆันโดร ดาบิโดบิช โฟกินา | 6–3, 7–6(7–3) |
| รองชนะเลิศ | 2022 | โรม | ดิน |  นอวาก จอกอวิช | 0–6, 6–7(5–7) |
| รองชนะเลิศ | 2022 | ซินซินแนติ | คอนกรีต |  บอร์นา ชอริช | 6–7(0–7), 2–6 |
| ชนะเลิศ | 2024 | มงเต-การ์โล (3) | ดิน |  คัสเปอร์ รืด | 6–1, 6–4 |
(ตัวเลขในวงเล็บคือจำนวนครั้งที่ได้แชมป์)
เชิงอรรถ

↑  in ATP Tour and Grand Slam main draw matches, and in Davis Cup
↑  ก่อนหน้านี้ใช้ชื่อการแข่งขันว่า เดอะ มาสเตอร์ กรังปรีซ์, เอทีพี ทัวร์ เวิลด์ แชมป์เปียนชิป, เดอะ มาสเตอร์ส คัพ, เอทีพี เวิลด์ ทัวร์ ไฟนอล ก่อนจะเปลี่ยนเป็นเอทีพี ไฟนอล ในปี 2017
ซิทซีปัสในการแข่งขันที่ วอชิงตัน ดี.ซี. ค.ศ. 2018
ซิทซีปัสที่ซิดนีย์ ค.ศ. 2019
ซิทซีปัสในรายการมาสเตอร์ที่รัฐโอไฮโอ ค.ศ. 2022
ซิทซีปัสในการแข่งขันที่มงเต-การ์โล ค.ศ. 2023 ซึ่งเขาคว้าแชมป์รายการนี้ 3 สมัย
ซิทซีปัสในขณะเป็นฝ่ายเสริ์ฟ
บะซเว

| บะซเว |
| --- | --- |


นายกรัฐมนตรีคนที่ 2 ของพม่า
ดำรงตำแหน่ง 12 มิถุนายน พ.ศ. 2499 – 25 กุมภาพันธ์ พ.ศ. 2500
ก่อนหน้า: อู้นุ
ถัดไป: อู้นุ
 
ข้อมูลส่วนบุคคล
เกิด: 17 ตุลาคม พ.ศ. 2458 ทวาย, พม่าของอังกฤษ
เสียชีวิต: 6 ธันวาคม พ.ศ. 2530 (72 ปี) ย่างกุ้ง, พม่า
เชื้อชาติ: พม่า
ศาสนา: ศาสนาพุทธนิกายเถรวาท
พรรคการเมือง: สันนิบาตเสรีชนต่อต้านฟาสซิสต์
คู่สมรส: นุนุซเว
บุตร: Nay Nwe Ba Swe Nay Myo Ba Swe Nay Kyi Ba Swe  Nay Tun Ba Swe Nay Yee Ba Swe Nay Bala Ba Swe Nay Nyunt Ba Swe Nay Phoo Ba Swe Nay Si Ba Swe Nay Min Ba Swe
ศิษย์เก่า: มหาวิทยาลัยย่างกุ้ง
อาชีพ: นักการเมือง

บะซเว (พม่า: ဘဆွေ) เป็นผู้นำคนสำคัญในขบวนการตะคีนในพม่า เป็นผู้เลื่อมใสในลัทธิสังคมนิยม และได้เป็นผู้นำระดับสูงของพม่าหลังได้รับเอกราช และยุติบทบาททางการเมืองหลังการรัฐประหารของนายพลเนวีน
บทบาทในสมัยอาณานิคม

บะซเวเกิดเมื่อ 17 ตุลาคม พ.ศ. 2458 ที่ทวาย เคยเข้าศึกษาที่มหาวิทยาลัยย่างกุ้งแต่ไม่จบ และเริ่มมีบทบาททางการเมืองใน พ.ศ. 2477 โดยเข้าร่วมในขบวนการตะคีน โดยเขาได้ร่วมในการจัดตั้งขบวนการกรรมกรเพื่อกระตุ้นให้กรรมกรเรียกร้องค่าแรงเพิ่มขึ้น แต่ไม่ค่อยได้ผลเพราะกรรมกรส่วนใหญ่เป็นชาวอินเดีย ในที่สุดจึงถูกจับคุมขังระยะหนึ่งในช่วง พ.ศ. 2481 หลังจากพ้นโทษออกมา เขาได้จัดตั้งพรรคชาวนาและกรรมกรพม่า เมื่อเกิดสงครามโลกครั้งที่สองนั้น ในช่วงแรกตะคีนได้ร่วมมือกับบะมอจัดตั้งกลุ่มเสรีภาพจนถูกอังกฤษจับขัง จนเมื่อญี่ปุ่นเข้ามาในพม่า บะซเวเป็นหนึ่งในตะคีนที่ร่วมมือกับญี่ปุ่น จนเมื่อตะคีนตั้งสันนิบาตเสรีชนต่อต้านฟาสซิสต์ บะซเวได้เข้าร่วมในสันนิบาตนี้เช่นกัน
หลังได้รับเอกราช

หลังสงครามโลกสิ้นสุดลง บะซเวได้ร่วมมือกับผู้นำสันนิบาตฯ คนอื่นกำจัดกลุ่มของพรรคคอมมิวนิสต์พม่าออกไปจากพรรคได้สำเร็จ บะซเวยิ่งมีอิทธิพลมากขึ้นหลังการเสียชีวิตของออง ซาน เมื่อพม่าได้รับเอกราชและอู้นุเป็นนายกรัฐมนตรี บะซเวได้ผลักดันให้ลัทธิสังคมนิยมเป็นแนวทางทางเศรษฐกิจของพม่า อย่างไรก็ตาม เมื่อเกิดความขัดแย้งในรัฐบาลมากขึ้นระหว่างกลุ่มของทินและอู้นุ กับกลุ่มของบะซเวและจอเญ่น
บะซเวได้เป็นนายกรัฐมนตรีในช่วงสั้น ๆ ระหว่างเดือนมิถุนายน พ.ศ. 2499 จนถึง เดือนกุมภาพันธ์ พ.ศ. 2500 ซึ่งเป็นช่วงที่อู้นุลาอุปสมบท เมื่อลาสิกขาแล้ว อู้นุจึงมาเป็นนายกรัฐมนตรีต่อ แต่ความขัดแย้งก็ยังไม่สิ้นสุด จนอู้นุตัดสินใจลาออกใน พ.ศ. 2501 และให้พลเอก เนวี่น เข้ามาเป็นรัฐบาลรักษาการ จนมีการเลือกตั้งทั่วไปใน พ.ศ. 2503 กลุ่มของบะซเวและจอเญ่นใช้ชื่อว่าสันนิบาตเสรีชนฯ ฝ่ายมั่นคง (တည်မြဲဖဆပလ, Ti myè hpa hsa pa la) ส่วนกลุ่มของอู้นุที่เคยใช้ชื่อว่าสันนิบาตเสรีชนฯ ฝ่ายสะอาด (သန့်ရှင်းဖဆပလ, Thant shin hpa hsa pa la) ได้จัดตั้งพรรคใหม่ชื่อว่าพรรคสหภาพ (ပြည်ထောင်စုပါတီ, Pyidaungsu) พรรคของอู้นุชนะการเลือกตั้ง ส่วนบะซเวและจอเญ่นไม่ได้รับเลือกตั้ง อู้นุจึงได้จัดตั้งรัฐบาลอีก แต่เพราะทหารไม่พอใจนโยบายผ่อนปรนให้ชนกลุ่มน้อย ชาวพม่าและชนกลุ่มน้อยที่ไม่ได้นับถือศาสนาพุทธก็ไม่พอใจที่อู้นุประกาศให้ศาสนาพุทธเป็นศาสนาประจำชาติ ทำให้พลเอก เนวี่น ก่อการรัฐประหารในวันที่ 2 มีนาคม พ.ศ. 2505 บะซเวที่แม้จะอยู่ฝ่ายตรงข้ามกับอู้นุและสนับสนุนฝ่ายทหารกลับถูกรัฐบาลทหารคุมขังอยู่จนถึง พ.ศ. 2509 จึงได้รับการปล่อยตัว และถึงแก่กรรมเมื่อ 6 ธันวาคม พ.ศ. 2530 รวมอายุได้ 72 ปี
39

39 (สามสิบเก้า) เป็นจำนวนธรรมชาติที่อยู่ถัดจาก 38 (สามสิบแปด) และอยู่ก่อนหน้า 40 (สี่สิบ)
คำเติมนำหน้า

ภาษากรีก enneatriconta-
ภาษาละติน novemtriginti-
ความหมาย

39 เป็นเลขอะตอมของ อิตเทรียม
ซอยที่ 39 ของถนนจรัญสนิทวงศ์ มีอีกชื่อว่า ซอยสว่าง
เลข 39 เชื่อมโยงกับนักร้องเสมือนจริงชื่อฮัตสึเนะ มิกุเนื่องจากรูปแบบการเขียนของ "Mi" (ミ)และการออกเสียงของ "ku" (ク)มีความคล้ายคลึงกับตัวเลข 3 (三, san )และ 9 (九, kyū )
ภาคภูมิ จงมั่นวัฒนา

| ภาคภูมิ จงมั่นวัฒนา |
| --- | --- |
ชื่อเกิด: ภาคภูมิ จงมั่นวัฒนา
เกิด: 30 พฤศจิกายน พ.ศ. 2531 (36 ปี) จังหวัดนนทบุรี ประเทศไทย
ส่วนสูง: 175 เซนติเมตร
อาชีพ: นักแสดง, นักพูด, นักแสดงตลก, พิธีกร
ปีที่แสดง: 2556 – ปัจจุบัน
สังกัด: เวิร์คพอยท์
ภาคภูมิ จงมั่นวัฒนา (เกิด 30 พฤศจิกายน พ.ศ. 2531) ชื่อเล่น อุล หรือชื่อในวงการว่า อุล ภาคภูมิ เป็นพิธีกร,นักแสดงตลกและนักพูดบรรยายชาวไทย
ประวัติ

ภาคภูมิ จงมั่นวัฒนา เกิดที่อำเภอบางกรวย จังหวัดนนทบุรี มีพี่ชาย 1 คน อุลสำเร็จการศึกษาระดับปริญญาตรีจาก มหาวิทยาลัยเกษตรศาสตร์ วิทยาเขต ศรีราชา คณะวิทยาการจัดการ สาขาการจัดการ
อุลเริ่มเข้าวงการบันเทิงตอนเรียนอยู่มหาวิทยาลัยปี 3 ได้มีโมเดลลิ่งมาติดต่อให้ไปถ่ายโฆษณา และหลังจากนั้นเขาได้เข้าแข่งขันในรายการ เดอะ คอมเมเดียน ไทยแลนด์ ซีซั่นที่ 1 (ตัวแทนภาคกลาง) แต่ตกรอบในสัปดาห์ที่ 3
ในปี พ.ศ. 2559 เขาได้ร่วมเข้าแข่งขันในรายการ เดี่ยวดวลไมค์ ไทยแลนด์ ทางช่องเวิร์คพอยท์และได้รางวัลชนะเลิศอันดับที่ 2 ต่อมาทางสถานีฯได้ติดต่อให้อุลเข้ามาเซ็นสัญญาเป็นนักแสดงในสังกัด เป็นระยะเวลา 5 ปี โดยเป็นพิธีกรและนักแสดงในรายการต่าง ๆ ของทางสถานี โดยการเรียนรู้เพิ่มเติมจากตลกชื่อดังอย่างหม่ำ จ๊กมกที่เป็นเสมือนครูของเขาจากนั้นได้รับโอกาสให้ไปเล่นในรายการ ตลก 6 ฉาก อีกด้วย
ต่อมาในปี พ.ศ. 2561 นับว่าเป็นปีทองของเขาก็ว่าได้ เริ่มด้วยกลางปี พ.ศ. 2561 ได้รับโอกาสให้เป็นพิธีกรรายการ Victory BNK48 ร่วมกับนักร้องหนุ่มเสียงดีหุ่นหมี ปราโมทย์ ปาทาน และในเดือนพฤศจิกายนในปีเดียวกัน อุลได้รับโอกาสจากผู้ใหญ่ของเวิร์คพอยท์ให้เป็นพิธีกรในรายการ บัดดี้ตีไข่ อีกด้วย
ผลงาน > รายการโทรทัศน์

| ปี | รายการ | หมายเหตุ | ออกอากาศ |
| --- | --- | --- | --- |
| 2556 | เดอะ คอมเมเดียน ไทยแลนด์ ซีซั่นที่ 1 | ผู้เข้าร่วมการแข่งขัน | ทรูวิชันส์ / ช่อง 7 เอชดี |
| 2559 | เดี่ยวดวลไมค์ ไทยแลนด์ | ผู้เข้าร่วมการแข่งขัน | ช่องเวิร์คพอยท์ |
| 2560 | เมืองไทยไก่โห่ (ข่าวเวิร์คพอยท์เช้า) | พิธีกร (ร่วมกับ ตรัย นุ่มแก้ว) | ช่องเวิร์คพอยท์ |
| 2560 - 2565 | ตลก 6 ฉาก | พิธีกร / นักแสดง | ช่องเวิร์คพอยท์ |
| 2560 - 2561 | ชิงร้อยชิงล้าน ว้าว ว้าว ว้าว | นักแสดงช่วงละครสามช่า | ช่องเวิร์คพอยท์ |
| 2561 | Victory BNK48 | พิธีกร (ร่วมกับ ปราโมทย์ ปาทาน) | ช่องเวิร์คพอยท์ |
| 2561 | บัดดี้ตีไข่ | พิธีกร | ช่องเวิร์คพอยท์ |
| 2561 | จำอวดหน้าจอ | นักพูดบรรยายช่วงเดี่ยวหน้าจอ | ช่องเวิร์คพอยท์ |
| 2562 | เวทีทอง เวทีเธอ | พิธีกร | ช่องเวิร์คพอยท์ |
| 2562 - 2565 | เวทีทอง | พิธีกร | ช่องเวิร์คพอยท์ |
|  | ร้านเด็ดประเทศไทย | พิธีกร | ช่องเวิร์คพอยท์ |
| 2562 | Infinite Challenge ซุปตาร์ท้าแข่ง | พิธีกร | ไลน์ทีวี / ช่องเวิร์คพอยท์ |
| 2563 | เกมวัดกึ๋น | พิธีกร | ALTV |
| 2564 | ร้อยนี้มีทอน | พิธีกร | ช่องเวิร์คพอยท์ |
| 2564 | มันนี่ที่รัก | นักแสดง | Thai PBS |
| 2565 | CREATOR WARS สงครามนักคิด | Judge | ช่องเวิร์คพอยท์ |
| 2565 | Tower of Love หอคอยเพลงรัก | พิธีกร | ช่องเวิร์คพอยท์ |
|  | ปากสว่าง | พิธีกร | ช่องเวิร์คพอยท์ |
| 2566 | SME Biz Talk | พิธีกร | ช่องเวิร์คพอยท์ |
| 2567 | ละครKOOLน่ะทำ | นักแสดง | โคตรคูล / ช่องเวิร์คพอยท์ |
| 2567 | โคตรMATCH | พิธีกร | โคตรคูล / ช่องเวิร์คพอยท์ |
| 2568 | SONG RIDER | พิธีกร | ช่องเวิร์คพอยท์ |
| 2568 | 3FIGHT3 BASKET BOY | พิธีกร | ช่องเวิร์คพอยท์ |
ผลงาน > รายการวิทยุ

| รายการ | หมายเหตุ | ออกอากาศ |
| --- | --- | --- |
| EFMเปย์Day | DJ/พิธีกร | ATIME |
| จันทร์shockโลก | แขกรับเชิญ | ATIME |
| ใต้โต๊ะทำงาน | แขกรับเชิญ | ATIME |
ผลงาน > ซิตคอม

| ปี | เรื่อง | รับบท | ออกอากาศ |
| --- | --- | --- | --- |
| 2561 | ระเบิดเถิดเทิงซอยข้าใครอย่าแตะ |  | ช่องเวิร์คพอยท์ |
| 2564 | มันนี่ที่รัก | โบ๊ท | Thai PBS |
| 2565 | โรงงานบรรจุรัก | เอ็ม | ช่องเวิร์คพอยท์ |
| 2566 | โอมเพี้ยงอาจารย์คง EP102 |  ปาร์ค | ช่องเวิร์คพอยท์ |
| 2567 | ละครKOOLน่ะทำ | อุล | ช่องเวิร์คพอยท์ |
ผลงาน > ละคร/ซีรีส์

| ปี | เรื่อง | รับบท | ออกอากาศ |
| --- | --- | --- | --- |
| 2564 | ลิเก ๑๐๐ ล้าน (วิว) | ป๊อป | Thai PBS |
| 2565 | Finding The Rainbow สุดท้าย… ที่ปลายรุ้ง | กล้วย | Viu Original |
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2562 | Love Battle รัก 2 ปี ยินดีคืนเงิน |  ช้วง |
| 2567 | เธอ ฟอร์ แคช สินเชื่อ..รักแลกเงิน | เอก |
ผลงาน > มิวสิกวีดีโอ

| เพลง | ศิลปิน |
| --- | --- |
ยิ้มทั้งน้ำตา: HOMeRUN
ยิ่งไม่รู้ ยิ่งต้องทำ: เจ็ตเซ็ตเตอร์
ที่ที่เป็นของเรา: เอ๊ะ  จิรากร สมพิทักษ์
เท่าที่ทำได้ (Love Friend): โอ๊ต  ปราโมทย์ ปาทาน Feat.LAZYLOXY
ขวัญเอยขวัญมา: ปาล์มมี่
ตายเปล่า: LABANOON (ลาบานูน) X GUNGUN
สภาพ (ฉัน): ตุ๊กกี้ สุดารัตน์ / ตุ๊กกี้ ชิงร้อยชิงล้าน
คิดถึงต้องกลับให้ถึง: แนน สาธิดา พรหมพิริยะ
หมดรัก (EXPIRE): LOMOSONIC
3.30 (LOST): GAVIN:D / กวิน ดูวาล
เป็นได้ทุกอย่าง (EVERYTHING): URBOYTJ/ จิรายุทธ ผโลประการ
My Dad: ILLSLICK
น้อยใจ: นนท์  ธนนท์ จำเริญ
หวง: COME TOGETHER feat. NICECNX
ผลงาน > รายการออนไลน์

| ปี | รายการ | หมายเหตุ | ช่อง |
| --- | --- | --- | --- |
| 2562 | อุลตร้าแมน | พิธีกร | TohGloam โต๊ะกลม |
| 2562 | ช้างคลับเฟรนด์เดย์ ซีซั่น3 | พิธีกรช่วงสัมภาษณ์ | changworld |
| 2563 | ช้างเกมกล้าท้าเพื่อน | พิธีกร | changworld |
| 2563-2565 | ท้าไม่ทิ้งกับกาแฟเขาช่อง | พิธีกร | Khao Shong Coffee Thailand |
| 2563-2565 | ท้าไม่ทิ้งกับกาแฟเขาช่องซีซั่น2 | พิธีกร | Khao Shong Coffee Thailand |
| 2563-2565 | ท้าไม่ทิ้งกับกาแฟเขาช่องซีซั่น3 | พิธีกร | Khao Shong Coffee Thailand |
|  | หมีLIVEปะ? | แขกรับเชิญ/พิธีกร | โคตรคูลLIVE |
| 2566 | ยาระบายอ่อนๆ | พิธีกร | โคตรคูลLIVE |
| 2567 | TGIS! | พิธีกร | โคตรคูล |
| 2567 | Netflix ตีบดแตก | พิธีกร | Netflix Thailand |
| 2567 | สถา(น)-ป่ะ-นึก | พิธีกร | O2E Supply |
| 2567 | 5มันส์talk | พิธีกร | Superjeew Official |
| 2567 | โคตรMATCH | พิธีกร | โคตรคูล |
| 2567 | อุลเนอร์แมน STAND ALONE | พิธีกร/นำแสดง/นักพูด | NETFLIX |
| 2567 | วู้บบบมั้ยค้าบบบ | พิธีกร | Silver Wolf Channel |
ผลงาน > รายการสัมภาษณ์

| รายการ | ตอน | ช่อง |
| --- | --- | --- |
| Woody World | 73 | WOODY |
| One Night Story เรื่องเดียวถ้วน | 70 | NANAKE555 |
| The Driver | 131 | The Driver |
| CAMP ปลิ้น | 14 | โคตรคูล |
| จีบหนูหน่อย | 125 | โคตรคูล |
| ถ้าหนูรับ พี่จะรักป่ะ | 54 | GoyNattyDream Channel |
| I KAN TEACHA | 22 | Ticha Kanticha |
| แถวนี้พี่คุม | 3 | GoodDayOfficial |
| 30ยังจ๋อย | 15 | The MATTER |
| Teayii Talk | อุล | Teayii and Friends |
| Comedy cast | 5 | Katanyu Swangsri |
| BUFF TALK | 37 | Buffalo Gags |
| โต๊ะหนูแหม่ม | 423 | เวิร์คพอยท์ |
| ใต้โต๊ะทำงาน OT | 27 | ATIME Do Dee |
| บ้านอิ่มสุข | 94 | สถานีรักโลก EarthStation |
| กินแกล้มเล่า | 14 | One Playground |
| ทอล์ก กะ ดอร์ | 4 | iPAN CHANNEL |
| นั่งยางมหาประเกียม | 3 | WHN channel |
| โปรดส่งใครมารับฉันที | 7 | SINO Logistics Corp |
| หม่ำ แจ๊ส SHOW | 9เม.ย.67 | เวิร์คพอยท์ |
| ทอล์กกะป๋อง | 11 | The Stadium |
| ฟีลแฟนได้ป่ะ | 29 | ปักหมุดชาแนล |
| Zeal Lock Bann | 26 | ZEAL CHANNEL |
| วู้บบบมั้ยค้าบบบ | 1 | Silver Wolf Channel |
| เจ๊ดำทอล์ค | 82 | Jdumofficial |
แหล่งข้อมูลอื่น

ภาคภูมิ จงมั่นวัฒนา ที่อินสตาแกรม
| ด ค กบมจ> เวิร์คพอยท์ เอ็นเทอร์เทนเมนท์ |
| --- | --- | --- |
| โทรทัศน์ |  เวิร์คพอยท์ เอ็นเทอร์เทนเมนท์ รายชื่อผลงาน  โต๊ะกลมโทรทัศน์  บั้งไฟสตูดิโอ  ไทย บรอดคคาสติ้ง  |  |
| สื่อออนไลน์ |  เวิร์คพอยท์ทูเดย์ เพลย์  |  |
| อีเวนต์ โชว์บิซและคอนเสิร์ต |  ซิกเนเจอร์ อินคอร์ปอเรชั่น  แฟล็กชิป เอ็นเทอร์เทนเมนท์  กรุงเทพ เอ็กซิบิชั่น  |  |
| เพลง สตูดิโอบันทึกเสียงและดนตรี |  กราว  ดูเอดอทอาร์ทเมคเกอร์  เออาร์ดับบลิวพี  ยุ้งข้าวเร็คคอร์ด  เอ็กซ์โอเอ็กซ์โอเอนเตอร์เทนเมนต์  |  |
| ภาพยนตร์ |  เวิร์คพอยท์พิคเจอร์ส  บ้านอิทธิฤทธิ์  หัวฟิล์มท้ายฟิล์ม  คาร์แมนไลน์สตูดิโอ  |  |
| โทรทัศน์ดิจิทัลและดาวเทียม |  ช่องเวิร์คพอยท์  ช่อง 6  |  |
| ธุรกิจอื่น ๆ |  เวิร์คพอยท์พับลิชชิ่ง  สยามพิฆเนศ  นาโนนีเซีย  |  |
| ผู้บริหารระดับสูง |  ปัญญา นิรันดร์กุล  ประภาส ชลศรานนท์  พาณิชย์ สดสี  คณิต วัฒนประดิษฐ์  วิชนี ศรีสวัสดิ์  ชลากรณ์ ปัญญาโฉม  พ.ต.อ.ปรัชญ์ชัย ใจชาญสุขกิจ  สมเกียรติ ติลกเลิศ  พรทิพย์ ดุริยประณีต  |  |
| พิธีกรและนักแสดงในสังกัด |  ปัญญา นิรันดร์กุล  แก๊งสามช่า เพ็ชรทาย วงษ์คำเหลา  ชูศักดิ์ เอี่ยมสุข  พงษ์ศักดิ์ พงษ์สุวรรณ  สุดารัตน์ บุตรพรหม  ภาณุพันธ์ ครุฑโต  บุญญาวัลย์ พงษ์สุวรรณ  กฤษณ์ ศรีภูมิเศรษฐ์  ศิวดล จันทเสวี  วรัทยา นิลคูหา  อเล็กซานดร้า ธิดาวัลย์ บุญช่วย  ณัฏฐ์ กิจจริต  ดนู ชุตินาวี  อาร์ต รุจิรวนิช  ปานรวัฐ ลิ่มรัตนาอาภรณ์  กันต์ กันตถาวร  ภาคภูมิ จงมั่นวัฒนา  ศิวัฒน์ โชติชัยชรินทร์  |  |
ฮีโรส์ (ภาพยนตร์ชุดทางโทรทัศน์)

| ฮีโรส์ |
| --- | --- |
โลโก้ของละครชุด ฮีโรส์
สร้างโดย: ทิม คริง
แสดงนำ: ไมโล เวนทิมิกเลีย เอเดรียน พาสดาร์ แฮเดน พาเนทเทียร์ แจ็ค โคล์แมน เซนด์ฮิล รามามูร์ธิ ซานติเอโก คาเบรรา  เจมส์ ไคสัน ลี  มาซิ โอกะ  เดวิด แอนเดอร์ส  เกรก กรันเบอร์ก  ลีโอนาร์ด โรเบิร์ทส  อาลิ ลาร์เทอร์  โนอาฮ์ เกรย์-คาเบย์  แดนา แดวิส  ดาเนีย รามิเรซ  คริสเตน เบลล์  แซกคารี ควินโต
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 5
จำนวนตอน: 53
การผลิต
ผู้อำนวยการสร้าง: ทิม คริง เดนนิส แฮมเมอร์ อลัน อาร์คัช เกรก บีแมน
ความยาวตอน: 42 นาที
ออกอากาศ
ออกอากาศ: 25 กันยายน 2549 (2549-09-25) – 8 กุมภาพันธ์ 2553 (2553-02-08)
ฮีโรส์ (อังกฤษ: Heroes) เป็นรายการซีรีส์อเมริกันที่แต่งขึ้นในแนววิทยาศาสตร์ ดรามา สร้างโดย ทิม คริง เริ่มออกฉายครั้งแรกเมื่อวันที่ 25 กันยายน พ.ศ. 2549 ทางช่องเอ็นบีซี ในสหรัฐอเมริกา  ซึ่งกล่าวถึงกลุ่มคนที่มีพลังความสามารถพิเศษเหนือคนอื่นที่กระจัดกระจายอยู่ทั่วโลก ซึ่งพัฒนาความสามารถเหนือมนุษย์ของตัวเองอย่างอธิบายไม่ได้ และแสดงบทบาทของตัวเองเพื่อปกป้องจากหายนะและช่วยหมู่มวลมนุษยชาติ ซีรีส์เรื่องนี้มีลักษณะการเล่าเรื่องแบบการ์ตูนอเมริกัน ใช้เรื่องสั้นหลายตอนปะติดปะต่อจนเป็นเรื่องราวเดียวกัน ซีรีส์ผลิตโดยยูนิเวอร์ซัลมีเดียสตูดิโอส์ร่วมกับเทลวินด์โปรดักชันส์ มีสถานที่ถ่ายทำหลักในลอสแอนเจลิส รัฐแคลิฟอร์เนีย ผู้อำนวยการสร้างคือ อัลลัน อาร์คุช, เดนนิส แฮมเมอร์, เกร็ก บีแมน และ ทิม คริง
ในฤดูกาลแรกของ ฮีโรส์ ออกฉายด้วยจำนวน 23 ตอนมีผู้ชมเฉลี่ย 14.3 ล้านคน ในสหรัฐอเมริกา ยังสามารถครองอันดับเรตติ้งสูงสุดในรอบ 5 ปีของละครดราม่า ทางช่องเอ็นบีซี  ในฤดูกาลที่ 2 มีผู้ชมเฉลี่ย 13.1 ล้านคนในสหรัฐอเมริกา ในฤดูกาลที่ 2 นี้ยังติดอันดับ 1 ของซีรีส์ทางช่องเอ็นบีซีในกลุ่มอายุ 18-49 ปี และยังติดอันดับ 1 ของรายการซีรีส์ในวันจันทร์ในทุกสถานีจากกลุ่มผู้ชมอายุ 18–49 ปี และยังติดอันดับ 1 รายการซีรีส์แบบมีบทในทุกเครือข่ายสถานีในกลุ่มอายุ 18-34 ปี นอกจากนี้ในฤดูกาลที่ 2 ยังเป็นรายการเดียวของทางเอ็นบีซีที่ติดอันดับ 20 อันดับแรกของรายการในทุกกลุ่มผู้ชมสำหรับซีรีส์ปี 2007-2008 จากการสำรวจของนีลเซนมีเดียรีเสิร์ช มีการเตรียมการว่าจะฉายฤดูกาลที่ 2 เป็นจำนวน 24 ตอน แต่ออกฉายจริงเพียง 11 ตอนเท่านี้น เนื่องจากการประท้วง 100 วันของสมาคมนักเขียนแห่งอเมริกา ความคัดแย้งนี้เองนำไปสู่การเลื่อนฉายจนในที่สุดก็ยกเลิกการฉาย 6 ตอน ที่มีชื่อตอนว่า Heroes: Origins ฮีโรส์ กลับมาฉายอีกครั้งในฤดูกาลที่ 3 เมื่อวันที่ 22 กันยายน ค.ศ. 2008 และในปี 2015-2016 ได้มีมินิซี่รี่ส์ภาคต่อจากฮีโรส์คือ ฮีโรส์ รีบอร์น (Heroes : Reborn) โดยการนำเอาตัวละครใหม่มาเป็นตัวหลัก และตัวละครเก่ามาเป็นตัวเสริมโดยจะเล่าหลังเหตุการณ์ที่พวกปีเตอร์ขัดขวางแผนการของซัลลิแวน โดยมีจำนวน 13 ตอน และได้มีการปล่อยมินิซีรีส์ใหม่เรื่อง Heroes Reborn : dark matter เป็นช่วงก่อนเหตุการณ์ในภาครีบอร์นโดยมีตัวละครหลักคือ เควนติน และ ฟีบี้ ว่าก่อนที่ฟีบี้จะเข้าด้านมืดมันเกิดอะไรขึ้น ตอนพิเศษอีกหนึ่งตอนคือ Damen peak โดยเล่าเรื่องเกี่ยวกับ ลุค กับ โจแอน โดยไม่มีการสร้างซีซั่นสองต่อ
เรื่องย่อ > ฤดูกาลที่ 1 > บทที่ 1: "Genesis"

ในฤดูกาลแรกมีอยู่ 23 ตอนที่ออกอากาศทุกคืนวันจันทร์เวลา 21.00 น. ในสหรัฐอเมริกา เริ่มออกอากาศเมื่อวันที่ 23 กันยายน ค.ศ. 2006 ในฤดูกาลนี้เป็นบทที่มีชื่อเรียกว่า "Genesis" (แปลว่า ต้นกำเนิด) โดยมีการชะงักการฉาย 2 ครั้งคือจากวันที่ 4 ธันวาคม ค.ศ. 2006 ถึง 22 มกราคม ค.ศ. 2007, และอีกครั้งจากวันที่ 5 มีนาคม ถึง 23 เมษายน ค.ศ. 2007 จนฉายจบในฤดูกาลแรกเมื่อ 21 พฤษภาคม ค.ศ. 2007
ในบทนี้ได้กล่าวถึงการค้นพบพลังพิเศษเฉพาะในแต่ละบุคคล ซึ่งได้อธิบายการได้มาและการใช้พลังพิเศษของแต่ละบุคคล การเกิดเหตุการณ์ต่างในที่แสดงออกในรูปแบบภาพเขียนถึงพลังพวกเขา และการค้นพบที่ส่งผลต่อชีวิตพวกเขา ในขณะเดียวกันก็มีบางคนที่ค้นหาความจริงถึงการเกิดขึ้นและขอบเขตของพลังความสามารถของตน โดยที่เนื่อเรื่องเริ่มจากที่ศาสตราจารย์เซอร์เรช นักพันธุกรรมศาสตร์ได้พยายามสืบหาร่องรอยการเสียชีวิตของพ่อของเขาจากการฆาตกรรมอันลึกลับซึ่งนั่นเองคือจุดเริ่มต้นที่ทำให้ศาสตราจารย์เซอร์เรชได้เข้ามาพัวพันกับกลุ่มคนที่มีพลังพิเศษเหนือมนุษย์ทั่วไป
ขณะที่โนอาห์  เบนเนท ที่อยู่ในองค์กรลับที่เรียกว่า "เดอะคอมปานี" ที่ตามล่าพวกที่มีความสามารถพิเศษ ซึ่งก็มีบางคนได้เข้ามาสู่องค์กรทั้งยินยอมและไม่ยินยอม เพื่อควบคุมพวกเหนือมนุษย์นี้ และแข่งกับเวลาที่จะหยุดการทำลายล้างของนิวยอร์กซิตี
เรื่องย่อ > ฤดูกาลที่ 2 > บทที่ 2: "Generations"

ในฤดูกาลที่ 2 มีอยู่ 13 ตอน จากที่เคยวางแผนว่าจะออกฉาย 24 ตอน โดยเริ่มออกอากาศในคืนวันจันทร์เวลา 21.00 น. ในสหรัฐอเมริกา เริ่มเมื่อวันที่ 24 กันยายน ค.ศ. 2007 อีก 11 ตอนไม่ได้ออกอากาศเพราะการประท้วงของกลุ่มนักเขียน ในฤดูกาลที่สองประกอบด้วย 2 ส่วนของภาค 2 ของซีรีส์ที่ชื่อว่า "Generations" โดยตอนสุดท้ายของฤดูกาลที่ 2 ออกฉายเมื่อ 3 ธันวาคม ค.ศ. 2007 ภาค 2 เริ่มต้นที่เหตุการณ์ที่เคอร์บี้ พลาซ่า 4 เดือน โดยมีเนื้อเรื่องเกี่ยวกับผู้มีความสามารถพิเศษได้เข้ามาข้องเกี่ยวกับเดอะคอมปานีและการศึกษาเกี่ยวกับไวรัสชานติ ผลของการวิจัยนี้ค้นพบโดยผู้ร่วมก่อตั้งเดอะคอมปานีที่ได้ล่วงรู้ความสามารถพิเศษของแต่ละคน และยังรู้ผลของสายพันธุ์ไวรัส กลุ่มฮีโร่นี้ได้พยายามร่วมกันที่จะหยุดการแพร่กระจายของไวรัสและความหายนะที่อาจจะเกิดขึ้นในอนาคต
ในฤดูกาลที่ 2 เดิมทีจะมี 3 ภาคในนั้น แต่เนื่องจากการประท้วงของกลุ่มนักเขียนจึงทำให้ปรับเปลี่ยนเหลือแค่ภาคเดียวที่ชื่อว่า "Generations" ภาค 3 จะเรียกว่า "Exodus"  และภาค 4 จะเรียกว่า "Villains" และจากผลจากการประท้วงทำให้ภาค 3 เปลี่ยนไปเป็น  "Villains" แทนและย้ายไปอยู่ในฤดูกาลที่ 3 โดยในภาค "Exodus" จะเป็นเรื่องราวเกี่ยวกับผลกระทบหลังการแพร่สเตรน 135 ของไวรัสแชนติ แต่ก็ยกเลิกไป ฉากสุดท้ายของภาค 2 คือตอน "Powerless" ที่ถ่ายทำใหม่เพื่อบ่งบอกการยกเลิกของภาค "Exodus" และเพื่อให้สอดคล้องกับโครงเรื่องของ "Generations"
เรื่องย่อ > ฤดูกาลที่ 3 > บทที่ 3: "Villains"

ไซลาร์ได้ถูกไวรัสของชานติยับยั้งความสามารถไว้ แต่พลังของเขาก็กลับคืนมาเช่นเดิมหลังจากที่ใช้ยารักษาของศาสตราจารย์เซอร์เรช
ในฤดูกาลที่ 3 ออกอากาศครั้งแรกด้วยจำนวน 2 ตอนรวด ออกอากาศวันจันทร์ที่ 22 กันยายน ค.ศ. 2008 ในสหรัฐอเมริกา ตอนปฐมทัศน์บทที่ 3 ที่ชื่อว่า "Villains" (ตัวร้าย) โดยเริ่มออกอากาศภาพบนพรมแดงก่อน 1 ชั่วโมง และคลิปตอนเก่า ๆ รวมถึงภาพบางส่วนของตอนที่จะฉายในฤดูกาล และบทสัมภาษณ์ทั้งนักแสดงและทีมงาน บทที่ 3 เริ่มต้นด้วยการพยายามลอบสังหารเนธาน เพเทรลลี่ และผลลัพธ์ที่เกิดขึ้นในอนาคต นอกจากนี้ตัวร้ายหลายตัวก็หลุดออกมาจากที่กักขังของเลเวล 5 และเดอะคอมปานีพยายามหาหนทางที่จะตามจับพวกที่หลุดหนีกลับมา อาเธอร์ เพเทรลลี่ฟื้นมาจากอาการโคม่า จากพลังความสามารถของอดัม มอนโร และในที่สุดตัวร้ายก็เพิ่มขึ้น (ฟลินธ์ กอร์ดอน จูเนียร์, น็อกซ์ และแดฟเน่ มิลบรู๊ก) ขณะที่ก็ยังหลอกล่อโมฮินเดอร์ ซูเรช, เนธาน, เทรซี สเตราส์, แอลล์ บิช็อป และไซลาร์ ให้เป็นพวก โดยจุดหมายของพวกเขาคือการสร้างสูตรให้คนสามารถมีความสามารถพิเศษ แต่หลังจากความล้มเหลวหลายครั้ง พวกเขาก็พบว่าต้องมีตัวเร่ง ซึ่งก็คือแคลร์ ซึ่งแคลร์และฮิโระย้อนเวลากลับไปในอดีต ที่เขาได้รับตัวเร่งจากแม่ของเขา แต่หลังจากนั้นไม่นานอาร์เธอร์ก็ตามมาและเอาตัวเร่งไปได้ หลังจากนั้นปีเตอร์ เพเทรลลี่ ชาวไฮเทียน ได้ประชันหน้ากับอาร์เธอร์ที่ไพน์เฮิร์สต และต่อสู้กัน แต่ท้ายสุดอาร์เธอร์ก็ถูกยิงโดยกระสุนของปีเตอร์ผ่านพลังของไซลา ซึ่งได้บอกกับเขาว่าคนที่ฆ่าเป็นเขาไม่ใช่ปีเตอร์ ปีเตอร์ดีดตัวออกมาพร้อมกับเนธานที่หลังเกิดเพลิงไหม้ในตึก โดยเนธานเป็นฝั่งพ่อของเขา อันโดะได้มีความสามารถพิเศษขึ้นมา (ได้ช่วยฮิโระจากในอดีตโดยได้รับความช่วยเหลือจากพลังซุเปอร์ความเร็วของแด็ปเน่) แคลร์ ,โนอาร์ เบนเน็ตต์ และแองเจลา เพเทรลลี่ต่อสู้กับไซลาร์ที่ไพรมาเทค ซึ่งที่นั่นพลังของเมเรดิธได้ประทุเกินควบคุมจนทำให้เผาไหม้อาคารเป็นหน้ากอง โดยไซลาร์สันนิษฐานว่าตายแล้ว
บท "Villains" เดิมทีจะอยู่ในฤดูกาลที่ 2 แต่เนื่องจากการประท้วงของนักเขียนบท ทำให้บทนี้อยู่ในฤดูกาลที่ 3 แทน โดยที่ซานดิเอโกคอมิก-คอน 2008 คริงได้นำส่วนแรกของฤดูกาลที่ 3 นี้นำมาฉายครั้งแรก กับตอน "Villains" ที่ชื่อ "The Second Coming" ที่ได้รับเสียงตอบรับที่ดีจากแฟน ๆ  แต่ถึงแม้ว่าในทั้งสองฤดูกาลแรกจะประสบความสำเร็จเป็นอย่างดี แต่ใน "Villains" ความนิยมเรื่องเรตติ้งก็ลดลง รวมถึงเสียงตอบรับด้านบวกก็น้อยลงไปด้วย